hy of Sy; Hy of Hom haar syne | wurmblikkie
hy of Sy; Hy of Hom haar syne
Daar is in Afrikaans ‘n verskil tussen die persoonlike voornaamwoord en die besitlike voornaamwoord. Dit is ‘n taalreël; dis nou maar net ‘n feit soos ‘n koei.
‘n Persoonlike voornaamwoord is wanneer die voornaamwoord (hy/sy/hom/haar ens.) gebruik word in die plek van ‘n naam, of ‘n persoon. Byv., “Jan is al oud genoeg om op die klim en klouter te speel, want hy is al veertien.” Dis eintlik twee sinne, maar as mens die naam voluit sê die tweede keer klink dit dom.
‘n Besitlike voornaamwoord word in die plek van ‘n persoon se naam gebruik as dit besit aandui, byv. “Sara het baie albasters, maar haar varkies is nie lekker op hok nie.” Dus, die spreekwoordelike dwalende varkies behoort aan Sara.
Wanneer daar van God gepraat word, is daar ‘n verskil tussen die besitlike voornaamwoord en die persoonlike voornaamwoord. Net een van hierdie voornaamwoorde (die persoonlike vnw) word met ‘n hoofletter gespel!!! Dus:
“God het ook vroulike eienskappe, Sy word ook as ‘n moeder uitgebeeld.” (Persoonlike voornaamwoord). (Kyk Ps 131).
“God is ons koning, sy glorie kan ons nie met woorde uitdruk nie.” (Besitlike voornaamwoord).
Gaan kyk gerus in die Bybel (Byv. Gen 1:5; Gen 1:26-27) as jy my nie glo nie.
Gaan maak NOU die goed op julle kerk se projeksieskerm reg. Dit maak die drie taalfreaks in julle gemeente ongemaklik elke keer as julle lofliedere sing!
This entry was posted on Dinsdag, Junie 16th, 2009 at 7:29 vm and is filed under Afrikaans.	You can follow any responses to this entry through the RSS 2.0 feed.
One Response to hy of Sy; Hy of Hom haar syne
Om God te hierjy en jou « wurmblikkie sê:	September 13, 2010 om 1:42 nm	[…] Nie vir besitlike voornaamwoorde nie! Ek het al voorheen hieroor […]